Diari Oficial de la Generalitat Valenciana


Sumari del DOGV 6295, del 23-06-2010 (2010/6735)

RESOLUCIÓ de 25 de maig del 2010, de la Direcció General d'Ordenació i Centres Docents, per la que s'adscriuen centres i entitats que impartixen Programes de Qualificació Professional Inicial als corresponents Instituts d'Educació Secundària.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6295

Data del DOGV
:   23-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6735


Data del document
:   25-05-2010

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * política educativa

RESOLUCIÓ de 25 de maig del 2010, de la Direcció General d'Ordenació i Centres Docents, per la que s'adscriuen centres i entitats que impartixen Programes de Qualificació Professional Inicial als corresponents Instituts d'Educació Secundària. [2010/6735]
La Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, ha dictat diverses resolucions per la qual s'autoritzen Programes de Qualificació Professional Inicial en centres i entitats per al curs 2009/2010.
Per a complir al que establix l'article 18 de l'Orde 19 de maig de 2008, de la Conselleria d'Educació, per la que es regulen els Programes de Qualificació Professional Inicial en la Comunitat Valenciana (DOCV de 23 juny 2008) es fa necessari adscriure als centres i entitats, als que es referixen estes noves autoritzacions, al corresponent centre públic.
Així mateix per a facilitar una millor coordinació entre els centres, a proposta de la Direcció General d'Avaluació, Innovació i Qualitat Educativa i de la Formació Professional, es fa necessari modificar alguna de les adscripcions que es van efectuar en la Resolució de 20 de maig de 2009, de la Direcció General d'Ordenació i Centres docents, per la que van adscriure els centres i les entitats que impartien Programes de Qualificació Professional Inicial als corresponents Instituts d'Educació Secundària (DOCV 11.06.2009).
Per tot això, i fent ús de les competències que m'atorga l'article 9 del Reglament Orgànic i Funcional de la Conselleria d'Educació, aprovat pel Decret 118/2007, i en la disposició final primera de l'Orde 19 de maig de 2008, resolc:
Primer
Als efectes establits en l'Orde 19 de maig de 2008, s'adscriu cada una de les entitats i centres privats autoritzats a impartir Programes de Qualificació Professional Inicial al corresponent centre públic, segons s'indica en els annexos I, II i III, corresponents respectivament a les províncies d'Alacant, Castelló i València.
Segon
Així mateix es modifiquen les adscripcions dels centres que es relacionen en els annexos IV, V i VI, referits respectivament a les províncies de Castelló, València i Alacant.
DISPOSICIÓ ADDICIONAL ÚNICA
El que establix esta disposició s'inscriurà en el Registre de Centres Docents de la Comunitat Valenciana.
DISPOSICIONS FINALS
Primera
S'autoritza a les direccions territorials d'Educació perquè, en l'àmbit de les seues competències respectives, adopten les mesures necessàries per a l'aplicació i desenrotllament del que disposa la present Resolució.
Segona
La present resolució es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2009/2010.
Contra el present acte, que no esgota la via administrativa, podrà interposar-se un recurs d'alçada davant de la Secretaria Autonòmica d'Educació en el termini d'un mes comptat del dia següent de la notificació, segons el que establixen els articles 107, 114 i 117 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú (BOE 14.01.1999).
València, 25 de maig del 2010.- El director general d'Ordenació i Centres Docents: Rafael Carbonell Peris